Document ID: /roh_data/filtered/fineweb-2-filterrobots_roh.jsonl.gz/16119

Sco la banca Julius Bär scriva, saja quest pass il giavisch da Boris Collardi. El è stà nov onns CEO da la banca privata svizra. Il commember dal cussegl d’administraziun Bernhard Hodler daventa per immediat ses successur. Dapi il settember era Hodler gia il substitut da Collardi. Era vul il cussegl in process d'evaluaziun per manar la gruppa a lunga vista, ha la banca Julius Bär communitgà.
Sco l'agentura da novitads sda scriva saja quai probabel che Collardi daventa a partir da mez 2018 propretari da la gruppa da bancas privata Pictet.
RR novitads 07:30